钦定古今图书集成/历象汇编/庶征典/第094卷 > 《五岳四渎等处祈雨祝文》前人
## 钦定古今图书集成/历象汇编/庶征典/第094卷 > 《五岳四渎等处祈雨祝文》前人

期年以来，水旱作沴。振廪同食，冠盖相望。己责劝分，
公私并竭。惟待一熟之麦，以苏垂死之民，而冬不雨
以徂春，苗将秀而不实。顾惟冲昧，有失政刑。感伤阴
阳，延及鳏寡。既非下民之罪，亦岂上帝之心。惟神聪
明，毋爱膏泽，则民有息肩之渐，神无乏祀之忧。